
Opastus
Opastus alkaa Kuninkaanlähteeltä (Kuninkaanlähteentie 398, 38720 Kankaanpää). Opastus on parkkipaikalle, ns. Kunkun yläparkkialue. Parkkipaikalta on opastus jalan polkua pitkin tapahtumakeskukseen n. 400 metriä. 
Tapahtumapaikalla
Sinua odottaa ”info”, jossa ilmoittaudut ja varmista, että olet ilmoittautunut oikeaan sarjaan (2 h tai 3 h). Jos olet maksanut etukäteen, niin ok eli Emitisi viedään järjestelmään. Paikanpäällä voi maksaa ja sitten Emit järjestelmään. Yksi Emit partiota kohti tai suunnistajaa kohti. Järjestäjä on varannut Emitejä, jos sitä ei omasta takaa ole.
Tapahtumakeskuksessa on kota, jossa tulet. Alueella on WC käytössä.
Ennen kolmen tunnin suunnistusta ja sen jälkeen on tarjolla pientä korvausta vastaan kahvia ja teetä sekä trippejä ja limua. Lisäksi tuoreita korvapuusteja sekä muuta naposteltavaa. Makkaraa on rajoitetusti ostettavissa, jos ja kun haluaa tikun nokassa paistaa makkaran nuotiolla. Sinapit ja ketsupit on talon puolesta. Omat makkaratkin saa tuoda.
Maaliin tultaessa on tarjolla lämmintä mehua. Palkinnot saa maaliin tulon jälkeen. 
Yhteislähtö on tasan klo 13.00. Kartan saa 20 minuuttia ennen lähtöä. Siinä ehtii suunnitella oman tai ryhmän reitin. Muistakaa nollata Emit ennen lähtöä nollaleimasimessa. Kaikille laitetaan lähtöajaksi klo 13.00 ja maaliin olisi mielellään saavuttava sarjan mukaisen aikarajan sisällä tai sitä ennen. Ajan ylitys vie pisteitä pois. Ylityksen ensimmäinen minuutti 10 pistettä ja siitä jokainen minuutti 10 pistettä lisää.
Maalissa Emit luetaan järjestelmään ja käytyjen rastipisteiden mukaisesti lasketaan kokonaispistemäärä. Pisteet tulevat tapahtumapaikalla näkyviin hyvin perinteisellä jopa historiallisella tavalla. Tarkistuslaskennan jälkeen tulokset tulevat KanSun sivuille.
Rasteilla rastilippu sekä Emit-kapula. Emit-kapulassa on rastimääritteen mukainen koodi, esim. 87. Rastilipussa on vaaleansinisellä paperilipukkeella ilmoitettu kyseisen rastin pistemäärä. Älä sekoita rastimääritteen koodia pistemäärään.
Muista, että koko partio käy rastilla! Rasteilla kuvataan, joten ei kannata oikoa 
Tapahtumassa kuvataan niin KanSun historian lehdille kuin paikallislehden juttuun.
Tervetuloa ja nauttikaa aurinkoisesta syksyisestä kangasmaastosta 
Marjatta ja Jari Vaara
Kankaanpään Suunnistajat
Ps. aina täytyy suunnistuksessa olla yksi suorasti.    

